
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 343 

31 Μαρτίου 2005 


ΑΠΟΦΑΣΕΙ Σ 

Αριθ. 9988 

Χαρακτηρισμός ως διατηρητέου κτιρίου επι των οδών 
Γκλαβάνη 84-86 και Τ. Οικονομάκη του ρυμοτομικού 
σχεδίου Δήμου Βόλου και καθορισμός ειδικών όρων 
και περιορισμών δόμησης αυτού. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένου Π.Δ/τοςτης από 14.7.1999 -Δ' 580), όπως 
αντικαταστάθηκε με την παρ. 2 του άρθρου 3 του Ν. 2831/ 
2000 «Τροποποίηση των διατάξεων του Ν. 1577/1985 «Γε¬ 
νικός Οικοδομικός Κανονισμός» και άλλες πολεοδομικές 
διατάξεις» (Α' 140). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και τροπο¬ 
ποιήθηκε μετηνπαραγρ. 2α του άρθρου 1 του Ν. 2469/ 
1997 (Α' 38). 

3. Την υπ’ αριθμ. 4881/19.5.2004 απόφαση του Πρωθυ¬ 
πουργού και του Υπουργού Περιβάλλοντος, Χωροταξίας 
και Δημοσίων Έργων «Ανάθεση αρμοδιοτήτων Υπουργού 
Περιβάλλοντος, Χωροταξίας και Δημοσίων Έργων στους 
Υφυπουργούς Περιβάλλοντος, Χωροταξίας και Δημο¬ 
σίων Έργων» (Β' 754/19.5.2004). 

4. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 17.11.2003 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών, για την κοινοποίηση της οποίας τηρήθηκε η δια¬ 
δικασία του άρ. 3παρ. 2του Ν. 2831/2000). 

6. Την από 21.5.2004 αποδοχή Ιωάννη Θ. Σαμαρά φερο- 
μένου ως ιδιοκτήτου (αρ.πρωτ. ΥΠΕΧΩΔΕ 21884/2004). 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 


1. Χαρακτηρίζεται ως διατηρητέο το γωνιαίο κτίριο που 
βρίσκεται εντός του ρυμοτομικού σχεδίου του Δήμου Βό¬ 
λου και ειδικώτερα επί των οδών Τ. Οικονομάκη και Γ κλα¬ 
βάνη 84-86 φερόμενο ως ιδιοκτησία Ιωάννη Θ. Σαμαρά 
όπως φαίνεται με μαύρη διαγράμμιση στο σχετικό πρω¬ 
τότυπο διάγραμμα σε κλ. 1:200 & διάγραμμα κάλυψης σε 
κλ. 1:100, κατόψεις - όψεις - τομές σε κλ. 1:50 (9 πιν.) που 
θεωρήθηκαν από τον Προϊστάμενο της Δ/νσης Τοπογρα- 
φικών Εφαρμογών με την υπ’ αριθμ. 9988/2005 Πράξη του 
και που αντίτυπό του σε φωτοσμίκρυνση δημοσιεύεται με 
την παρούσα απόφαση. 

2. Ως διατηρητέο κτίριο χαρακτηρίζεται το αρχικό κτί¬ 
ριο, δηλαδή αυτό επί της οδού Οικονομάκη σε μήκος 8,55 
μ. και επι της οδού Γ κλαβάνη σε μήκος 11,05 μ. 

2.1. Επιτρέπεται η κατασκευή νέου φέροντα οργανι¬ 
σμού στο εσωτερικό του κτιρίου από οπλισμένο σκυρό¬ 
δεμα 

2.2. Επιτρέπεται η δημιουργία κεντρικού κλιμακοστα¬ 
σίου και ανελκυστήρα 

2.3. Επιτρέπεται η προσθήκη καθ’ ύψος τμήματος β' 
ορόφου σε απόσταση 2,50 μ. από την οδό Οικονομάκη και 
1,50 μ. από την οδό Γκλαβάνη άνωθεν του διατηρητέου 
κτιρίου και δύο ορόφων άνωθεν της όψεως επί της οδού 
Γκλαβάνη 86, χωρίς υπέρβαση του Συντ. Δόμησης, όπως 
φαίνεται στο Διάγραμμα Κάλυψης σε κλ. 1:100, καιτα σχέ¬ 
δια κατόψεων και τομών σε κλ. 1:50 που συνοδεύουν την 
αιτιολογική έκθεση. 

Ειδικώτερα επιτρέπεται η κατασκευή 
(α) Υπογείου σε στάθμη - 2,40 μ. με χρήση αποθηκών και 
λεβ/σίου-δεξαμενής. 

(β) Ισογείου σε στάθμη + 0,05 μ. εμβαδού 189,16 μ2 
(γ) Α'ορόφου σε στάθμη + 4,50 μ. εμβαδού 183,30 μ2 
(δ) Β ορόφου σε στάθμη + 7,50 μ. εμβαδού 148,80 μ2 
(ε) Δώματος σε στάθμη +10,50 μ. εμβαδού 32,85 μ2 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή τόσο 
των επί μέρους αρχιτεκτονικών ή καλλιτεχνικών και δια- 
κοσμητικών στοιχείων τους, όσο και του κτιρίου συνο¬ 
λικά. 

4. Επιτρέπεται η επισκευή, ο εκσυγχρονισμός των 
εγκαταστάσεων, καθώς και επεμβάσεις για λόγους λει¬ 
τουργικούς του προτεινομένου να χαρακτηρισθεί ως δια¬ 
τηρητέου κτιρίου, εφόσον δεν αλλοιώνεται ο αρχιτεκτονι- 

κός χαρακτήρας του και δεν θίγονται τα διατηρητέα στοι¬ 
χεία του. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο διατηρητέο κτίριο και στα 
τμήματα των προσθηκών. 

Επιτρέπεται η τοποθέτηση επιγραφών μικρών διαστά¬ 
σεων που πληροφορούν για τη χρήση των χώρων του κτι¬ 
ρίου. 

6. Για οποιαδήποτε επέμβαση στο εξωτερικό και εσωτε¬ 
ρικό του διατηρητέου κτιρίου όπως και για την τοποθέτη¬ 


ση επιγραφών απαιτείται έγκριση της Επιτροπής Πολεο- 
δομικού και Αρχιτεκτονικού Ελέγχου (ΕΠΑΕ). 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μαρτίου 2005 

ΟΥΦΥΠΟΥΡΓΟΣ 

ΣΤ. ΚΑΛΟΓΙΑΝΝΗΣ 

